DA wil Kuruman-betogers aanklaArgieffoto “Die polisie moet nou optree en verseker dat die leerlinge die opvoeding kry wat deur die grondwet verseker word,” het Samkelo Mgobozi, woordvoerder van die DA, in ‘n verklaring gesê. Annette Lovemore, DA-LP, en Safiyia Stanfley, lid van die provinsiale wetgewer, sal Maandag klagtes by die Kimberley-polisiestasie aanhangig maak. Die betogings het op 5 Junie begin en inwoners eis dat ‘n pad in die John Taolo Gaetsewe-distriksmunisipaliteit geteer moet word. Die betogers verbied glo kinders en onderwysers om skool toe te gaan ten einde die aandag van die owerhede te kry. Monwabisi Nkompela, die premier van die Noord-Kaap se woordvoerder, sê ‘n tender is uitgereik om die pad te laat teer. “Die tender is in die stadium waar die projekbestuurders by die departement moet evalueer watter bieër voldoen aan die spesifieke vereistes.”